smcproject/ml-wiki-sentences huggingface dataset:
വാലൻ തിരണ്ടി , കൊടിവാലൻ തിരണ്ടി , ഓലപ്പടിയൻ തിരണ്ടി എന്നീ പേരുകളുമുണ്ട്.
ചെങ്കടൽ , അറേബ്യ , ഇന്ത്യ , ശ്രീലങ്ക , മ്യാന്മാർ , സിംഗപ്പൂർ , മലയ ദ്വീപസമൂഹം , ഇന്തോ-ചൈന എന്നിവിടങ്ങളിൽ ഈ ഇനം തിരണ്ടി കാണപ്പെടുന്നു.
അടവാലൻ തിരണ്ടിയുടെ പരന്ന ശരീരത്തിന് നീളത്തേക്കാൾ വീതി കൂടുതലാണ്.
വാലിന് ശരീരത്തേക്കാൾ മൂന്നോ നാലോ ഇരട്ടി നീളവുമുണ്ട്.
പൃഷ്ഠപത്രവും പുച്ഛപത്രവും ഇല്ല.
തലയുടെയും ശരീരത്തിന്റെയും ഉപരിഭാഗത്തും വാലിന്റെ ആരംഭസ്ഥാനത്തും നിരവധി ചെറുമുഴകളുണ്ട്.
ഇളം പ്രായത്തിൽ ഈ മത്സ്യത്തിന്റെ പുറംഭാഗം ചുവപ്പ് കലർന്ന ഊതനിറമാണ്.
പ്രായമാകുമ്പോൾ ഈയത്തിന്റെ നിറമാകുന്നു.
ചാട്ടവാർ പോലെയുള്ള വാലിന്റെ ആരംഭത്തിൽ ഒന്നോ രണ്ടോ വലിയ മുള്ളുകളുണ്ടാകും.
ഇരുവശവും ചർമദന്തങ്ങളും.
10-12 സെ.
നീളമുള്ള ഈ മുള്ളിലൂടെ വിഷം വമിപ്പിക്കാൻ കഴിയും.
ഒരു മുള്ളു നശിച്ചാൽ മറ്റൊന്ന് അതിനുപകരം മുളച്ചുവരും.
ശാന്തസമുദ്രതീരങ്ങളിലെ ഗോത്രവർഗക്കാർ അഗ്രത്തിൽ വിഷംപുരട്ടിയ തിരണ്ടിമുള്ളുകൾ കുന്തമുനയായി ഉപയോഗിക്കുന്നു.
കവചിതവർഗങ്ങളാണ് ഇവയുടെ മുഖ്യ ആഹാരം.
ഇതിന്റെ മാംസം മനുഷ്യർ ഭക്ഷണത്തിന് ഉപയോഗിക്കുന്നു.
തൊലി ഊറയ്ക്കിട്ടാൽ നല്ല തുകലാകും.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിരണ്ടി അടവാലൻ തിരണ്ടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടവിപ്പാല ഇംഗ്ലീഷ് വിലാസം https://ml.wikipedia.org/wiki/Cryptolepis_dubia
കളിപ്പാൽവള്ളി , കാട്ടുപാൽവള്ളി , ചെറുപാൽവള്ളി , പാൽവള്ളി എന്നെല്ലാം അറിയപ്പെടുന്ന അടവിപ്പാല ഒരു ചെറിയ വള്ളിച്ചെടിയാണ്.
( ശാസ്ത്രീയനാമം : Cryptolepis dubia ) .
ഏഷ്യയിലെല്ലായിടത്തും കാണുന്നു.
വള്ളി ഒടിച്ചാൽ പാൽപോലുള്ള ഒരു കറ ഉണ്ടാവുന്നു.
വേരിന് ഔഷധഗുണമുണ്ട് .
പാമ്പുവിഷത്തിനെതിരെ ഉപയോഗിക്കാറുണ്ട് .
ഫംഗസിനെതിരെ പ്രയോഗിക്കാനാവുമെന്ന് പഠനങ്ങളിൽ കാണുന്നു .
ബാക്ടീരിയകൾക്കെതിരെയും ഫലപ്രദമാണ് .
അവലംബം പുറത്തേക്കുള്ള കണ്ണികൾ ചിത്രം വിക്കിസ്പീഷിസിൽ Cryptolepis dubia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cryptolepis dubia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അടയ്ക്കാപ്പയിൻ ഇംഗ്ലീഷ് വിലാസം https://ml.wikipedia.org/wiki/Myristica_dactyloides
ചിത്തിരപ്പൂവ്‌ , കാട്ടുജാതി , പന്തപ്പയിൻ , പശുപതി , പട്ടപ്പണ്ണ് , പാതിരിപ്പൂവ്‌ എന്നെല്ലാം അറിയപ്പെടുന്ന അടയ്ക്കാപ്പയിന്റെ ( ശാസ്ത്രീയനാമം : Myristica dactyloides ) എന്നാണ്.
20 മീറ്ററോളം ഉഅയരം വയ്ക്കുന്ന ഈ മരം പശ്ചിമഘട്ടത്തിലെയും ശ്രീലങ്കയിലെയും 1500 മീറ്റർ വരെ ഉയരമുള്ള കാടുകളിൽ കാണുന്നു .
ജാതിക്കയ്ക്ക് പകരം ആയുർവേദത്തിൽ ഉപയോഗിക്കാറുണ്ട്.
ഇംഗ്ലീഷിൽ Bitter Nutmeg എന്നു പറയുന്നു .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.iucnredlist.org/details/33526/0 പരാഗണസ്വഭാവത്തെപ്പറ്റി കാണപ്പെടുന്ന സ്ഥലത്തിന്റെ മാപ്പ് അടയ്ക്കാപ്പയിനിൽ നിന്നും വേർതിരിക്കുന്ന രാസസയുക്തങ്ങളെപ്പറ്റി.
അടരുന്ന ആകാശം
ജോർജ്ജ് ഓണക്കൂർ രചിച്ച ഗ്രന്ഥമാണ് അടരുന്ന ആകാശം .
മികച്ച യാത്രാവിവരണത്തിനുള്ള 2004-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
9/11 ഭീകരാക്രമണത്തിനു ശേഷമുള്ള അമേരിക്കയിലൂടെയുള്ള യാത്രയാണ് ഇതിൽ ലേഖകൻ വിവരിച്ചിരിക്കുന്നത് അവലംബം
കടുവാച്ചിന്നൻ ഇംഗ്ലീഷ് വിലാസം https://ml.wikipedia.org/wiki/Microgomphus_souteri
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു ചെറിയ കല്ലൻതുമ്പിയിനമാണ് കടുവാച്ചിന്നൻ ( ശാസ്ത്രീയനാമം : Microgomphus souteri ) .
പശ്ചിമഘട്ടത്തിലെ കാട്ടരുവികളിൽ മാത്രമേ ഇവയെ കണ്ടിട്ടുള്ളൂ.
കുറുവാലിൻറെ പ്രത്യേക ആകൃതികൊണ്ടു ഇവയെ പെട്ടെന്നു തിരിച്ചറിയാം .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Microgomphus souteri എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Microgomphus souteri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടുവാസ്രാവ് ഇംഗ്ലീഷ് വിലാസം https://ml.wikipedia.org/wiki/Tiger_shark
വലിപ്പംകൂടിയ സ്രാവിനമാണ് കടുവാസ്രാവ് .
സെലാച്ചി (Selachii) വർഗത്തിലെ ഗലെയ്ഫോമസ് (Galeiformes) മത്സ്യഗോത്രത്തിൽപ്പെടുന്നു.
ശാ.
നാ.
ഗലിയോസെർഡോ ക്യുവിയേരി (Galeocerdo cuvieri).
വള്ളുവൻ സ്രാവ് എന്ന പേരിലും ഇത് അറിയപ്പെടുന്നു.
ആവാസകേന്ദ്രം
ഉപോഷ്ണമേഖലയിൽപ്പെട്ട സമുദ്രതീരത്തോടടുത്താണ് ഇവയുടെ ആവാസകേന്ദ്രം.
പലപ്പോഴും കടലിന്റെ അടിത്തട്ടിലേക്കും മിതോഷ്ണപ്രവാഹപ്രദേശങ്ങളിലേക്കും ഇവ സഞ്ചരിക്കാറുണ്ട്.
മെഡിറ്ററേനിയൻ സമുദ്രത്തിൽ ഇവ കാണപ്പെടുന്നില്ല.
ടൈഗർ സ്രാവുകൾക്ക് സാധാരണ 4.5 മീ.
നീളം കാണും.
ഒമ്പതു മീ.
വരെയുള്ളവയേയും അപൂർവമായി ലഭിച്ചിട്ടുണ്ട്.
സ്രാവിന്റെ പുറംഭാഗത്തിന് ചാരനിറവും വയറിന് വെള്ള നിറവുമായിരിക്കും.
ശരീരത്തിൽ അവിടവിടെയായി അവ്യക്തമായ ചില പാടുകൾ കാണാം.
മോന്തയുടെ മുൻഭാഗത്തിന്റെ നീളം വായയുടെ വീതിയേക്കാൾ കുറവായിരിക്കും.
മോന്തയുടെ അഗ്രത്തിനോടടുത്താണ് നാസാരന്ധ്രങ്ങൾ കാണപ്പെടുന്നത്.
മോന്തയുടെ വശങ്ങൾക്കും അടിഭാഗത്തിനും മഞ്ഞ നിറമാണുള്ളത്.
ടൈഗർ സ്രാവിന്റെ കണ്ണുകൾ താരതമ്യേന വലിപ്പംകൂടിയവയാണ്.
ക്ലോമരന്ധ്രങ്ങൾ ചെറുതും.
വായിൽ ഇരുപത്തിരണ്ടോ ഇരുപത്തിമൂന്നോ പല്ലുകളുണ്ടായിരിക്കും.
ചന്ദ്രക്കലയുടെ ആകൃതിയിലുള്ള ഭുജപത്രം ആദ്യത്തെ പൃഷ്ഠപത്രത്തിന്റെ താഴെവരെയെത്തും.
ഭുജപത്രത്തിന്റെ ആധാരത്തിന് അല്പം പിന്നോട്ടുമാറി നേരെ മുകളിൽനിന്നാണ് പൃഷ്ഠപത്രം ഉദ്ഭവിക്കുന്നത്.
രണ്ടാമത്തെ പൃഷ്ഠപത്രം പായു പത്രത്തിനോളം വലിപ്പമുള്ളതും ഇതിനു നേരെ എതിരെ കാണപ്പെടുന്നതുമാണ്.
പൃച്ഛപത്രം വളരെനീളം കൂടിയതാണെങ്കിലും പ്രായംകൂടിയ മത്സ്യങ്ങളിൽ നീളം കുറഞ്ഞ പത്രമാണ് കാണപ്പെടുന്നത്.
ടൈഗർ സ്രാവുകൾ അണ്ഡജരായൂജ (ovoviviparous)ങ്ങളാണ്.
ഇതിന്റെ കുഞ്ഞുങ്ങൾക്ക് 60-90 സെ.
നീളമുണ്ടായിരിക്കും.
ഒരു സമയത്ത് 10-50 കുഞ്ഞുങ്ങളുണ്ടാകുന്നു.
കുഞ്ഞുങ്ങളുടെ ശരീരത്തിൽ പുലികളുടേതുപോലുള്ള കറുപ്പും വെളുപ്പും വരകൾ സുവ്യക്തമായി കാണാനാകും.
ഏതാണ്ട് നാലു മീറ്റർ നീളം വരെ വളർച്ചയെത്തുമ്പോഴേക്കും ഇത്തരത്തിലുള്ള വരകൾ അപ്രത്യക്ഷമാവുന്നു.
സർവാഹാരികൾ
ടൈഗർ സ്രാവുകൾ സർവാഹാരികളാണ്.
എല്ലാത്തരം ഇരകളേയും ഇവ ആക്രമിച്ചു കീഴടക്കുകയാണ് പതിവ്.
ഇവ മനുഷ്യരേയും ആക്രമിക്കാറുണ്ട്.
ഞണ്ടുകൾ , കടൽപ്പന്നി, ചെറിയ ഇനം സ്രാവുകൾ, ചെറിയയിനം മത്സ്യങ്ങൾ എന്നിവയെല്ലാം ഇവ ആഹാരമാക്കുന്നു.
അഴുക്കുകളും വിസർജ്യവസ്തുക്കളുമെല്ലാം ഇവ തിന്നൊടുക്കുന്നു.
തീവ്ര വെളിച്ചത്തിലേക്ക് ഇത്തരം സ്രാവുകൾ പ്രത്യക്ഷപ്പെടാറില്ല.
ഇക്കാരണത്താൽ തീവ്ര വെളിച്ചം പ്രകാശിപ്പിക്കുകവഴി ഇവയുടെ ആക്രമണത്തെ തടയാനാകും.
രാത്രികാലങ്ങളിൽ മാത്രമേ ഇവ ആഴം കുറഞ്ഞ കടൽത്തീരത്തേക്കു വരാറുള്ളു.
തിരക്കേറിയ സമയങ്ങളിൽ ഇവ കടൽത്തീരത്തേക്ക് അടുക്കാറില്ല.
വ്യവസായിക പ്രാധാന്യം
ടൈഗർ സ്രാവുകൾ വ്യാവസായിക പ്രാധാന്യമുള്ളവയാണ്.
ഇവയുടെ കരളിൽനിന്നും പോഷകമൂല്യമുള്ള എണ്ണ ലഭിക്കുന്നു.
പലപ്പോഴും ചർമത്തിനുവേണ്ടിയും ഇവയെ കൊന്നൊടുക്കാറുണ്ട്.
മറ്റുപേരുകൾ
കല്വരി, കല്വാരി, കല്സ്റാവ്, കല്ലസ്രാവ് , കല്ലം , കളളസ്റാവ്, കെല്ലന് , കെളളന്, കേട്ടലന്, കേതാലന് , പുള്ളിസ്റാവ്,വലിയസുരവ്  വലിയസുരാവ്, വൊരിമിയരു തുടങ്ങിയ പേരുകളിലുമറിയപ്പെടുന്നു .
അവലംബം പുറംകണ്ണികൾ http://www.flmnh.ufl.edu/fish/gallery/descript/tigershark/tigershark.htm http://animals.nationalgeographic.com/animals/fish/tiger-shark/ http://new-brunswick.net/new-brunswick/sharks/species/tiger.html Archived 2012-03-31 at the Wayback Machine .
http://www.enchantedlearning.com/subjects/sharks/species/Tigershark.shtml http://www2.hawaii.edu/~carlm/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൈഗർ സ്രാവ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കട്ടക കായൽ ഇംഗ്ലീഷ് വിലാസം https://ml.wikipedia.org/wiki/Kattaka_Kayal
കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു ശുദ്ധജല കായലാണ് കട്ടക കായൽ അഥവാ കട്ടക്കായൽ .
ഇത് മരുത്തടിയിലെ 36 ഏക്കർ വിസ്തീർണ്ണമുള്ള വട്ടക്കായലിനെ അഷ്ടമുടിക്കായലുമായി ബന്ധിപ്പിക്കുന്നു.
കൊല്ലം ജില്ലയിലെ അഷ്ടമുടിക്കായലിന്റെയും വട്ടക്കായലിന്റെയും ഭാഗമായ കട്ടകക്കായലിന് ഏകദേശം 2 കിലോമീറ്റർ നീളമുണ്ട്.
ഒരുകാലത്ത് ശക്തികുളങ്ങരയുടെ ജീവരേഖയായിരുന്നു ഈ കായൽ.
അൻപതു വർഷങ്ങൾക്കുമുമ്പ് കട്ടക കായലിന് 90 മുതൽ 120 മീറ്റർ വരെ വീതിയുണ്ടായിരുന്നു.
അക്കാലത്ത് കായലിൽ സ്ഥിതിചെയ്തിരുന്ന മൂന്നു ബോട്ടുജെട്ടികളിലൂടെ സമുദ്രോൽപ്പന്നങ്ങളുടെയും മറ്റും കൈമാറ്റം നടന്നിരുന്നു.
കരിമീൻ , പൂമീൻ എന്നിങ്ങനെ ഇരുപതിലധികം ഭക്ഷ്യയോഗ്യമായ മത്സ്യങ്ങളുടെ ആവാസകേന്ദ്രം കൂടിയാണ് കട്ടക കായൽ.
പുനരുജ്ജീവനം
2016 നവംബർ 1 -ന് കട്ടക കായലിനെയും വട്ടക്കായലിനെയും സംരക്ഷിക്കുന്നതിനുള്ള പദ്ധതി കൊല്ലം കോർപ്പറേഷൻ മേയറായിരുന്ന വി. രാജേന്ദ്രബാബു ഉദ്ഘാടനം ചെയ്തിരുന്നു.
ശക്തികുളങ്ങര ആസ്ഥാനമാക്കി പ്രവർത്തിക്കുന്ന സാഗര സാംസ്കാരിക സംഘത്തിന്റെ നേതൃത്വത്തിലുള്ള 'കട്ടക്കായൽ പുനരുജ്ജീവന പദ്ധതിയും പുരോഗമിക്കുന്നുണ്ട്.
ഇരു കായലുകളെയും വൃത്തിയാക്കി സംരക്ഷിക്കുക എന്നതാണ് ഈ പദ്ധതിയുടെയും ലക്ഷ്യം.
ഇതും കാണുക കൊട്ടക്കായൽ വട്ടക്കായൽ അഷ്ടമുടിക്കായൽ പരവൂർ കായൽ കേരളത്തിലെ കായലുകൾ അവലംബം
കടുവാവരയൻ ഇരട്ടവാലൻ ചിത്രശലഭം ഇംഗ്ലീഷ് വിലാസം https://ml.wikipedia.org/wiki/Tiger_swallowtail ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
വടക്കേ അമേരിക്കയിൽ കാണപ്പെടുന്ന ഇരട്ടവാലൻ ചിത്രശലഭങ്ങളിലൊന്നാണ് കടുവാവരയൻ ഇരട്ടവാലൻ ചിത്രശലഭം .
ഇതിൽത്തന്നെ കിഴക്കൻ, പടിഞ്ഞാറൻ കനേഡിയൻ എന്നിങ്ങനെ ഉപവർഗ്ഗങ്ങൾ ഉണ്ട്.
കടുശർക്കരയോഗം ഇംഗ്ലീഷ് വിലാസം https://ml.wikipedia.org/wiki/Kadusarkarayogam
ക്ഷേത്രങ്ങളിൽ പ്രതിഷ്ടിക്കാനുള്ള ദേവവിഗ്രഹം വാർക്കുന്നതിനുള്ള ഒരു അനുപാതം കടുശർക്കരയോഗം .
തിരുവനന്തപുരം ശ്രീ പത്മനാഭസ്വാമിക്ഷേത്രം , അനന്തപുര തടാകക്ഷേത്രം ,  എന്നീ ക്ഷേത്രങ്ങളിലെ ശ്രീപത്മനാഭ പ്രതിഷ്ഠകൾ കടുശർക്കരയോഗം കൊണ്ടാണ്  നിർമിച്ചിട്ടുള്ളത്.
പള്ളിപ്പുറം മേജർ ശ്രീ തോന്നൽ ദേവി ക്ഷേത്രത്തിലെ മഹിഷാസുരമർദ്ദിനി ദേവി പ്രതിഷ്ഠയും ഇത്തരത്തിൽ നിര്മിക്കപ്പെട്ടിട്ടുള്ളവയാണ്.
നിർമ്മാണ രീതി
ശരീരത്തിന്റെ ഉള്ളിലുള്ള അസ്ഥികൾ , സിരകൾ എന്നിവ സ്വർണ-വെള്ളി കമ്പികൾ കൊണ്ട്  കെട്ടി ഹൃദയം മുതലായ അവയവങ്ങളുടെ സ്ഥാനത്ത് സാളഗ്രാമശിലകൾ വച്ച് കടുശർക്കരയോഗം പൂശി ശരീരതുല്യമാക്കുന്നു.
കാവിമണ്ണ്, ത്രിഫല , കോഴിപ്പരൽ, ചെഞ്ചല്യം എന്നിവ 1:3:10:14 എന്ന അനുപാതത്തിൽ എടുത്ത് പ്രത്യേകം പൊടിച്ച് ശീലപ്പൊടിയാക്കി എണ്ണ ചേർത്ത് കൂട്ടുാക്കുന്നു.
ഒരു പലം പൊടിക്ക് ഉഴക്കെണ്ണ എന്ന കണക്കിന് നല്ലെണ്ണ ചീനച്ചട്ടിയിലൊഴിച്ചു മൂപ്പിക്കും.
മൂത്തുകഴിയുമ്പോൾ കലർത്തിയ പൊടിയിൽ പകുതി അല്പാല്പമായിചേർത്ത് ഇളക്കും.
പൊടി പകുതിയാകുമ്പോൾ അത്രയും എണ്ണ വീുമൊഴിച്ച് ബാക്കി പൊടിയുമിട്ട് ഇളക്കി ചേർക്കും.
തേൻപാകമെത്തുമ്പോൾ തീ കുറച്ച് ചീനച്ചട്ടി അടുപ്പിൽനിന്നെടുക്കാതെ കൂട്ട് അല്പാല്പമായി പലകയിട്ട് എണ്ണമയമുള്ള കൈകൊടെുത്ത് ബിംബം തയ്യാറാക്കും.
കടുശർക്കരയോഗം കൊുനിർമിച്ച വിഗ്രഹം വളരെ വിശേഷമാണ്.
ഇതിൽ അഭിഷേകം നടത്താറില്ല.
പൈങ്കണ്ണൂർ , ആംബന്നൂർ എന്നീ ക്ഷേത്രങ്ങളിലുായിരുന്ന ഇത്തരം വിഗ്രഹങ്ങൾ പടയോട്ടക്കാലത്ത് നശിപ്പിക്കപ്പെട്ടു .
അവലംബം ↑ പുറം കണ്ണികൾ http://kaduthuruthynews-www.kaduthuruthynews.com/read_more_news.php?news_id=3469%5Bപ്രവർത്തിക്കാത്ത+കണ്ണി%5D ://www.thonnaldevi.com/ldevi.com/
കട്ടക് ഇംഗ്ലീഷ് വിലാസം https://ml.wikipedia.org/wiki/Cuttack
20°16′N 85°31′E ﻿ / ﻿ 20.27°N 85.52°E ﻿ / 20.27; 85.52 ഒറീസയിലെ പ്രധാന നഗരമാണ്‌ കട്ടക് കട്ടക് ⓘ ( ഒറിയ : କଟକ ,  Kataka ഹിന്ദി : कटक Katak ).
കട്ടക് ജില്ലയുടെ ആസ്ഥാനമായ ഈ പട്ടണം ഭുവനേശ്വറിൽ നിന്നു 30 കിലോമീറ്റർ വടക്കു കിഴക്കായി സ്ഥിതി ചെയ്യുന്നു.
കട്ടക് പട്ടണത്തിൽ സ്ഥിതി ചെയ്യുന്ന ബരാബതി കോട്ടയുമായി ബന്ധപ്പെട്ട് കോട്ട എന്നർത്ഥം വരുന്ന കടക എന്ന പദം ഇംഗ്ലീഷുവൽക്കരിച്ചാണ്‌ കട്ടക് എന്ന പേരുണ്ടായത്.
195 km 2 (75 sq mi)  വിസ്തൃതിയുള്ള കട്ടക് പട്ടണം മഹാനദി ഡെൽറ്റയിലാണ്‌ സ്ഥിതി ചെയ്യുന്നത്.
1948 വരെ ഒറീസയുടെ തലസ്ഥാനമായുരുന്നു ഈ നഗരം.
1948-ൽ ഒറീസ്സയുടെ തലസ്ഥാനം കട്ടക്കിൽനിന്നും ഭുവനേശ്വറിലേക്ക് മാറ്റി.
കട്ടക്കും ഭുവനേശ്വറും ഒറീസ്സയിലെ ഇരട്ടനഗരങ്ങൾ എന്ന് അറിയപ്പെടുന്നു.
അവലംബം ↑ {{ cite web }} : External link in | title= ( help ) ↑ പുറമെ നിന്നുള്ള കണ്ണികൾ Cuttack എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Cuttack CMC Archived 2009-08-02 at the Wayback Machine .
at Government of Orissa website.
Cuttack Development Authority (CDA) website Archived 2010-03-25 at the Wayback Machine .
NIRTAR CRRI Archived 2015-04-01 at the Wayback Machine .
National Law University, Cuttack page Archived 2009-09-18 at the Wayback Machine .
Sri Sri University Archived 2010-01-16 at the Wayback Machine .
ഒറീസ്സയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കട്ടക്കാൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 മാർച്ച് മുതൽ തുടരുന്നു.
കേരളത്തിലെ കാസർഗോട് ജില്ലയിലെ ചെമ്മനാട് ഗ്രാമപഞ്ചായത്തിലെ ഒരു പ്രദേശമാണ് കട്ടക്കാൽ.
കടുവാപിടുക്കൻ ഇംഗ്ലീഷ് വിലാസം https://ml.wikipedia.org/wiki/Drypetes_confertiflora
പശ്ചിമഘട്ടതദ്ദേശവാസിയായ ഒരു വന്മരമാണ് കടുവാപിടുക്കൻ .
( ശാസ്ത്രീയനാമം : Drypetes confertiflora ) .
നിത്യഹരിതവനങ്ങളിൽ കാണുന്ന ഈ മരത്തിന് 25 മീറ്ററോളം ഉയരം വയ്ക്കും.
തൃശൂർ , കൊല്ലം , മലപ്പുറം ജില്ലകളിൽ അപൂർവ്വമായി കണ്ടുവരുന്നു.
മൽസ്യവിഷമായി ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ Archived 2016-03-04 at the Wayback Machine .
വിക്കിസ്പീഷിസിൽ Drypetes confertiflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Drypetes confertiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കട്ടക്കയം ചെറിയാൻ മാപ്പിള ഇംഗ്ലീഷ് വിലാസം https://ml.wikipedia.org/wiki/Kattakayam_Cherian_Mappillai പാലായിൽ സ്ഥാപിച്ചിട്ടുള്ള കട്ടക്കയത്തിന്റെ പ്രതിമ
ക്രൈസ്തവകാളിദാസൻ എന്നറിയപ്പെടുന്ന മലയാളമഹാകവിയാണ്‌ കട്ടക്കയം ചെറിയാൻ മാപ്പിള .
മലയാളത്തിലെ മഹാകാവ്യങ്ങളുടെ കൂട്ടത്തിൽ അദ്ദേഹത്തിന്റെ ശ്രീയേശുവിജയം മഹാകാവ്യത്തിന്‌ മുഖ്യസ്ഥാനമുണ്ട്.
കോട്ടയം ജില്ലയിലെ പാലായിൽ‌ 1859 ഫെബ്രുവരി 24 നു ജനിച്ചു.
പിതാവ്‌ കട്ടക്കയം ഉലഹൻ‌ മാപ്പിളയുടേയും മാതാവ്‌ സിസിലിയുടേയും ഏഴുമക്കളിൽ‌ നാലാമനായിരുന്നു കട്ടക്കയം.
പ്രാഥമിക പഠനം എഴുത്തുകളരിയിൽ‌ നിന്നും പൂർ‌ത്തിയാക്കിയ അദ്ദേഹം സംസ്‌കൃതത്തിലും വൈദ്യശാസ്ത്രത്തിലും അറിവുനേടിയിരുന്നു.
അമരകോശം , രഘുവംശം , നൈഷധം , മാഘം തുടങ്ങിയ മഹാകൃതികളും സഹസ്രയോഗം , അഷ്‌ടാം‌ഗഹൃദയം തുടങ്ങിയ വൈദ്യശാസ്ത്ര ഗ്രന്ഥങ്ങളും അദ്ദേഹം ഹൃദിസ്ഥമാക്കിയിരുന്നു.
ലാളിത്യവും വിനയവും മുഖമുദ്രയാക്കി, ക്രൈസ്തവമൂല്യങ്ങളിലധിഷ്‌ഠിതമായൊരു ജീവിത രീതിയായിരുന്നു അദ്ദേഹത്തിന്റേത്.
നാട്ടുനടപ്പനുസരിച്ച് 17-മത്തെ വയസ്സിൽ‌ കൂടച്ചിറവീട്ടിൽ‌ മറിയാമ്മയെ വിവാഹം ചെയ്തു.
പിതാവിന്റെ അകാലമരണത്തേ തുടർ‌ന്ന് വളരെ ചെറുപ്പത്തിൽ‌ തന്നെ കുടുംബത്തിന്റെ ചുമതല ഏറ്റെടുക്കേണ്ടി വന്നു.
സത്യനാദകാഹളം , ദീപിക , മലയാളമനോരമ തുടങ്ങിയ പത്രങ്ങളിൽ ‌ നിരവധി കവിതകൾ‌ പ്രസിദ്ധപ്പെടുത്തിയിട്ടുണ്ട്.
കേരളവർ‌മ്മ വലിയ കോയിത്തമ്പുരാനെ പോലെയുള്ള സാഹിത്യപ്രമുഖരുമായി നല്ല ബന്ധം പുലർ‌ത്തിപ്പോന്നിരുന്നു.
1913 -ഇൽ തുടങ്ങിയ വിജ്ഞാനരത്നാകരം എന്ന സാഹിത്യമാസികയുടെ പത്രാധിപരായി  സേവനമനുഷ്‌ഠിച്ചു.
മീനച്ചിൽ റബർ കമ്പനി എന്നപേരിൽ ഒരു റബർ വ്യാപാരസ്ഥാപനം തുടങ്ങന്നതിൽ അദ്ദേഹം മുഖ്യപങ്കു വഹിച്ചു.
1936 നവംബർ‌ 29 നു ആയിരുന്നു അദ്ദേഹത്തിന്റെ ദേഹവിയോഗം.
ശ്രീയേശുവിജയം
അതുവരെ നിലനിന്നിരുന്ന ബിബ്ളിക്കൻ ആഖ്യാനരീതിയിൽനിന്നു തുലോം വ്യത്യസ്തമായി മലയാളിയുടെയും മലയാളഭാഷയുടേയും ചുറ്റുപാടിലേക്ക്‌ ബൈബിളിനെ പറിച്ചുനട്ട കവിയാണ്‌ കട്ടക്കയത്തിൽ ചെറിയാൻ മാപ്പിള.
ശ്രീയേശുവിജയം എന്ന കൃതിയിലൂടെ മഹാകവി എന്ന നിലയിൽ‌ അദ്ദേഹം പ്രസിദ്ധനായിത്തീർ‌ന്നു.
ബൈബിൾ പുതിയ നിയമത്തെ അടിസ്ഥാനമാക്കിയുള്ള ശ്രീയേശുവിജയത്തിന്റെ രചന 1911 നും 1926 നും ഇടയിലാണ് നിർ‌വഹിച്ചിട്ടുള്ളത്.
3719 പദ്യങ്ങൾ 24 സർഗ്ഗങ്ങളിലായി ഇതിൽ ക്രമീകരിച്ചിരിക്കുന്നു.
“ പച്ചപ്പുല്ലണിപൂണ്ടേറ്റം-മെച്ചമായിടുമാസ്ഥലം
പച്ചപ്പട്ടുവിരിച്ചൊരു-മച്ചകം പോലെ മഞ്ജുളം.
ഇടതൂർന്നധികം കാന്തി-തടവും പത്രപംക്തിയാൽ ഇടമൊക്കെ മറയ്ക്കുന്നൂ-വിടപിക്കൂട്ടമായതിൽ ”
എന്ന പറുദീസ വർണ്ണന, ശ്രീയേശുവിജയത്തിന്റെ ഭാഷയ്ക്ക് മാതൃകയാണ്.
പിന്നീട് ഇതേ മാതൃകയിൽ‌ അനേകം ഖണ്ഡകാവ്യങ്ങളും നാടകങ്ങളും അദ്ദേഹം എഴുതുകയുണ്ടായി.
പുരസ്‌കാരങ്ങൾ‌ 'മിഷനറി അപ്പോലിസ്തിക്‌' എന്ന ബഹുമതി പീയൂസ് പതിനൊന്നാമൻ മാർപ്പാപ്പയിൽനിന്നു അദ്ദേഹത്തിനു ലഭിക്കുകയുണ്ടായി (1931) കേരളാ കത്തോലിക്ക കോൺഗ്രസ്സിൽ നിന്നും കീർത്തിമുദ്ര (സ്വർണപതക്കം)ലഭിച്ചു.
പ്രധാനകൃതികൾ കവിതകൾ ശ്രീയേശുവിജയം - 1911-1926 എസ്തേർചരിതം മാർത്തോമാചരിതം - 1908 വനിതാമണി - 1915 സൂസന്ന - 1928 മാത്തുതരകൻ - 1924 തിരഞ്ഞെടുക്കപ്പെട്ട പാത്രം - 1926 ആസന്നമരണചിന്താശതകം - 1895 ജൂസേഭക്തൻ - 1880 നാടകങ്ങൾ യൂദജീവേശ്വരി - 1890 വില്ലാൾവട്ടം - 1894 ഒലിവേർവിജയം - 1897 സാറാവിവാഹം - 1902 കലാവതി - 1903 വിമർ‌ശനങ്ങൾ‌
കട്ടക്കയത്തിൻറെ ക്രൈസ്തവ കാളിദാസൻ എന്ന ഖ്യാതിയെ പരിഹസിച്ചുകൊണ്ട് രസകരമായ ഒരു ശ്ലോകം നിലവിലുണ്ട്.
പാമ്പുകൾ‌ക്കു രാജാവായി പൊട്ടക്കുളത്തിലെ‌ നീർ‌ക്കോലി എന്നപോലെ, തട്ടിൻ‌ പുറത്തു മൃഗരാജാവായി എലി വിലസുന്നതു പോലെ, കാട്ടാളൻ‌മാരിലെ കാമദേവനായി കാപ്പിരി നടക്കുന്നതുപോലെ ക്രൈസ്‌തവരുടെ കാളിദാസനാണു കട്ടക്കയം എന്ന പരിഹാസമാണ് ആ കവിതയുടെ ആശയം.
കവിത ഇങ്ങനെ: “ പൊട്ടക്കുളത്തിൽ പുളവൻ ഫണീന്ദ്രൻ
തട്ടിൻപുറത്താഖു മൃഗാധിരാജൻ‍ കാട്ടാളരിൽ കാപ്പിരി കാമദേവൻ കട്ടക്കയം ക്രൈസ്തവകാളിദാസൻ ”
കട്ടക്കയത്തിന്റെ കാവ്യപരിശ്രമങ്ങളെ കണ്ടില്ലെന്നു നടിക്കാനും ബോധപൂർ‌വം അദ്ദേഹത്തെ മാറ്റിനിർ‌ത്താനുമുള്ള ശ്രമത്തിന്റെ ഭാഗമായിട്ടുണ്ടായതല്ല ഇത്തരം രചനകൾ.
അക്കാലത്ത് സമസ്യാപൂരണം എന്നൊരു സാഹിത്യവിനോദം പ്രചാരത്തിലുണ്ടായിരുന്നു .
കട്ടക്കയം ക്രൈസ്തവ കാളിദാസൻ എന്നൊരാൾ നാലാം പാദം കൊടുത്തപ്പോൾ ഒരാൾ‌ രസകരമായ ഒരു പൂരണം എഴുതി; മറ്റു പൂരണങ്ങൾ ഇതുപോലെ പ്രസിദ്ധമായില്ല എന്നു മാത്രം.
ഇതു പോലുള്ള കളിയാക്കലുകൾ അക്കാലത്ത് പ്രസിദ്ധമായിരുന്നു അവലംബം‌ ↑ ഭാഷാസഹിത്യചരിത്രം, സി.ജെ.മണ്ണുമ്മൂട്
പുറത്തേക്കുള്ള കണ്ണികൾ ഗ്രന്ഥസൂചി Archived 2010-08-15 at the Wayback Machine .
ശ്രീയേശുവിജയത്തിന്‌ മലങ്കര മെത്രാപ്പൊലീത്ത മാർ ആഗസ്തിനോസിന്റെ ആശീർവ്വാദം Archived 2012-06-03 at the Wayback Machine .
ആർച്ചസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Arches_National_Park
അമേരിക്കൻ ഐക്യനാടുകളിലെ യൂറ്റാ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ആർച്ചസ് ദേശീയോദ്യാനം (ഇംഗ്ലീഷ്: Arches National Park ).
കൊളറാഡൊ നദിക്ക് സമീപത്തായാണ് ഈ ഉദ്യാനം സ്ഥിതിചെയ്യുന്നത്.
പ്രകൃതി നിർമിച്ച 2000ത്തിലധികം കമാനങ്ങൾ (arches) ഈ ദേശീയോദ്യാനത്തിലുണ്ട്.
അതിൽ ലോകപ്രശസ്തമായ ഡെലികേറ്റ് കമാനവും ഉൾപ്പെടുന്നു.
ലോകത്തിൽ വെച്ചുതന്നെ ഏറ്റവും കൂടിയ നിരക്കിൽ നൈസർഗ്ഗിക കമാനങ്ങൾ കണ്ടുവരുന്ന ഒരു മേഖലയാണ് ആർച്ചസ് ദേശീയോദ്യാനം.
കൊളറാഡൊ പീഠഭൂമിയിലെ 76,679 acres (119.811 sq mi; 31,031 ha; 310.31 km 2 ) വരുന്ന മരുപ്രദേശത്താണ് ഈ ദേശീയോദ്യാനം വ്യാപിച്ചിരിക്കുന്നത്.
ഈ ഉദ്യാനത്തിലെ ഏറ്റവും ഉയർന്ന ബിന്ദു, 5,653 feet (1,723 m) ഉയരത്തിലുള്ള എലിഫന്റ് ബ്യൂട്ട് (Elephant Butte) ആണ്.
4,085 feet (1,245 m) ഉയരത്തിൽ സ്ഥിതിചെയ്യുന്ന സന്ദർശക കേന്ദ്രമാണ് ദേശീയോദ്യാനത്തിലെ ഏറ്റവും താഴ്ന്ന ഉന്നതി.
വർഷത്തിൽ ശരാശരി 10 inches (250 mm) മഴയാണ് ഇവിടെ  ലഭിക്കുന്നത്.
നാഷണൽ പാർക് സർവീസിനാണ് ഇതിന്റെ ഭരണചുമതല.
1929 ഏപ്രിൽ 12ന് ആദ്യമായി ഈ പ്രദേശത്തിന് ദേശീയ സ്മാരക പദവി ലഭിച്ചിരുന്നു.
1971 നവംബർ 12നാണ് പിന്നീട് ദേശീയോദ്യാനമായി പ്രഖ്യാപിച്ചത്.
ഭൂമിശാസ്ത്രം ആർച്ചസ് ദേശീയ ഉദ്യാനത്തിന്റെ ഭൂപടം
ഭൂമിക്കടിയിലുള്ള ഒരു ഇവാപൊറൈറ്റ് പാളി അഥവാ ലവണ തടത്തിന് മുകളിലാണ് ഈ ദേശീയോദ്യാനം വരുന്നത്.
കമാനങ്ങൾ, കൽ ശിഖരങ്ങൾ, സമതുലനാവസ്ഥയിലുള്ള പാറകൾ, മണൽക്കൽ ഫിന്നുകൾ തുടങ്ങിയവ ഈ പ്രദേശത്തു കാണപ്പെടുന്നതിന്റെ ഒരു പ്രധാന കാരണം ഭൂമിക്കടിയിലെ ഈ ലവണ പാളിയാണ്.
ചിലയിടങ്ങളിൽ ഈ പാളിക്ക് ആയിരത്തോളം അടി കനം ഉണ്ട്.
ഏതാണ്ട് 300 ദശലക്ഷം വർഷങ്ങൾക്ക് മുമ്പ് ഈ പ്രദേശം കടലിനടിയിലായിരുന്നു.
കടൽ ബാഷ്പീകരിക്കപ്പെട്ട് പോയതോടെയാണ് ഇവിടെ ലവണത്തിന്റെ നിക്ഷേപം ഉണ്ടായത്.
പിന്നീട് ലക്ഷക്കണക്കിന് വർഷങ്ങളെടുത്ത് ചുറ്റുമുള്ള ശിലഖണ്ഡങ്ങളും മറ്റും നിക്ഷേപിക്കപ്പെട്ട് ഇത് ഭൂമിക്കടിയിലായി മാറുകയായിരുന്നു.
കാലാവസ്ഥ Arches National Park Headquarters (1981–2015 normals) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °F (°C) 44 (7) 52 (11) 64 (18) 71 (22) 82 (28) 93 (34) 100 (38) 97 (36) 88 (31) 74 (23) 56 (13) 45 (7) 71.4 (21.9) ശരാശരി താഴ്ന്ന °F (°C) 22 (−6) 28 (−2) 35 (2) 42 (6) 51 (11) 60 (16) 67 (19) 66 (19) 55 (13) 42 (6) 30 (−1) 23 (−5) 44.8 (7.1) മഴ/മഞ്ഞ് inches (mm) 0.58 (14.7) 0.50 (12.7) 0.78 (19.8) 0.74 (18.8) 0.68 (17.3) 0.44 (11.2) 0.83 (21.1) 0.96 (24.4) 0.84 (21.3) 1.24 (31.5) 0.60 (15.2) 0.55 (14) 8.74 (222) മഞ്ഞുവീഴ്ച inches (cm) 1.9 (4.8) .9 (2.3) .7 (1.8) 0 (0) 0 (0) 0 (0) 0 (0) 0 (0) 0 (0) 0 (0) .6 (1.5) 2.5 (6.4) 6.6 (16.8) ശരാ.
മഴ/മഞ്ഞു ദിവസങ്ങൾ (≥ 0.01 in) 4.0 4.4 6.1 5.3 4.6 3.1 5.2 6.6 5.2 5.5 4.5 3.9 58.4 ശരാ.
മഞ്ഞു ദിവസങ്ങൾ (≥ 0.1 in) 1.3 .8 .4 0 0 0 0 0 0 0 .4 1.4 4.3 ഉറവിടം: NOAA (extremes 1893–present) Mean daily daylight hours for Arches National Park Month Jan Feb Mar Apr May Jun Jul Aug Sep Oct Nov Dec Year Mean daily daylight hours 10.0 10.5 12.0 13.0 14.0 15.0 14.5 13.5 12.5 11.5 10.0 9.5 12.2 Source: Weather Atlas Moab, Utah (1981–2010 normals) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 67 (19) 78 (26) 88 (31) 96 (36) 109 (43) 113 (45) 114 (46) 110 (43) 108 (42) 97 (36) 82 (28) 67 (19) 114 (46) ശരാശരി കൂടിയ °F (°C) 43.3 (6.3) 51.2 (10.7) 63.2 (17.3) 72.4 (22.4) 82.9 (28.3) 93.1 (33.9) 98.9 (37.2) 96.0 (35.6) 87.1 (30.6) 73.2 (22.9) 56.0 (13.3) 44.2 (6.8) 71.8 (22.1) ശരാശരി താഴ്ന്ന °F (°C) 19.8 (−6.8) 26.1 (−3.3) 34.5 (1.4) 41.9 (5.5) 49.7 (9.8) 57.8 (14.3) 64.5 (18.1) 63.1 (17.3) 53.1 (11.7) 40.7 (4.8) 29.6 (−1.3) 21.3 (−5.9) 41.8 (5.4) താഴ്ന്ന റെക്കോർഡ് °F (°C) −24 (−31) −13 (−25) 8 (−13) 15 (−9) 27 (−3) 36 (2) 43 (6) 40 (4) 28 (−2) 15 (−9) 2 (−17) −19 (−28) −24 (−31) മഴ/മഞ്ഞ് inches (mm) 0.61 (15.5) 0.59 (15) 0.79 (20.1) 0.83 (21.1) 0.73 (18.5) 0.43 (10.9) 0.99 (25.1) 0.97 (24.6) 0.87 (22.1) 1.17 (29.7) 0.74 (18.8) 0.69 (17.5) 9.41 (238.9) മഞ്ഞുവീഴ്ച inches (cm) 2.1 (5.3) 1.0 (2.5) .4 (1) 0 (0) 0 (0) 0 (0) 0 (0) 0 (0) 0 (0) .1 (0.3) .6 (1.5) 2.8 (7.1) 6.9 (17.5) ശരാ.
മഴ/മഞ്ഞു ദിവസങ്ങൾ (≥ 0.01 in) 5.0 5.6 6.0 5.8 4.8 2.9 4.8 6.4 5.7 5.6 4.7 5.1 62.3 ശരാ.
മഞ്ഞു ദിവസങ്ങൾ (≥ 0.1 in) 1.2 .7 .2 0 0 0 0 0 0 0 .3 1.5 3.9 ഉറവിടം: NOAA (extremes 1893–present) സസ്യജന്തുജാലം
വന്യജീവികൾക്കും പ്രശസ്തമാണ് ആർച്ചസ് ദേശീയോദ്യാനം.
അമേരിക്കൻ സ്പേഡ്ഫൂട്ട് തവള , ആന്റിലോപ് അണ്ണാൻ , സ്ക്രബ് ജേ , കായൽ പുള്ള് , വിവിധ ഇനം കുരുവികൾ , ചെമ്പൻ കുറുക്കൻ , ദെസേർട്ട് ബിഗ് ഹോൺ ആട് , കങ്കാരു എലി , മ്യൂൾ മാൻ , കൗഗർ , മിഡ്ജെറ്റ് ഫേസ്ഡ് റാറ്റിൽ സ്നേക് , യുക്ക മൗത്ത് , വ്യത്യസ്തയിനം സയനോബാക്ടീരിയ കൾ, പടിഞ്ഞാറൻ റാറ്റിൽ സ്നേക്ക് , വെസ്റ്റേർൺ കൊള്ളാറെഡ് ലിസാർഡ് എന്നിങ്ങനെ നീളുന്നു ആ പട്ടിക.
വ്യത്യസ്തമായ സസ്യസമ്പത്തിനും പ്രശസ്തമാണ് ഈ ഉദ്യാനം.
ഇവിടെ കണ്ടുവരുന്ന പ്രധാന സസ്യങ്ങളാണ്: പ്രിക്ലി പിയർ കള്ളിച്ചെടി , ഇൻഡ്യൻ റൈസ് ഗ്രാസ് , ബഞ്ച് ഗ്രാസ് , ചീറ്റ് ഗ്രാസ് , ലൈക്കൻ , മോസ്സ് , ലിവെർവേർട്സ് , യൂറ്റാ ജുനിപ്പെർ , മോർമോൺ ടീ , ബ്ലാക്ക് ബ്രഷ് , ക്ലിഫ് റോസ് , ഫോർ-വിംഗ്ഡ് സാൽട് ബ്രഷ് , പിന്യോൺ പൈൻ , സ്റ്റെം ലെസ്സ്  വൂള്ളിബേസ് , ഈവനിങ് പ്രൈം റോസ് , യൂക്ക , സേക്രഡ് ദാറ്റുറ .
ചിത്രശാല ഉദ്യാനത്തിൽ പ്രവേശിക്കുമ്പോളുള്ള ദൃശ്യം ബാലൻസ്ഡ് റോക്ക് ബാലൻസ്ഡ് റോക്ക് ശൈത്യകാലത്ത് ഡാർക് ഏഞ്ചൽ ലോകപ്രഡസ്തമായ ഡെലികേറ്റ് ആർച്ച് ഫ്രേം ആർച്ചിനുള്ളിൽകൂടിയുള്ള ഡെലികേറ്റ് ആർച്ചിന്റെ ദൃശ്യം ഇരട്ട കമാനം ഇരട്ട 'O' കമാനം സുപീരിയർ കമാനം ലാൻഡ്സ്കേപ് ആർച്ച് സ്കൈലൈൻ കമാനം പൈൻ ട്രീ ആർച്ച് ടണൽ ആർച്ച് ഡെലികേറ്റ് ആർച്ച് പ്രദേശത്തെ ഒരു ദീർഘദൃശ്യം അവലംബം പുറത്തേക്കുള്ള കണ്ണികൾ ആർച്ചസ് ദേശീയോദ്യാനം വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഔദ്യോഗിക വെബ്സൈറ്റ് Utah Office of Tourism page on Arches National Park Historic American Engineering Record (HAER) No. UT-70, " Arches National Park Main Entrance Road, Beginning at U.S. Highway 191, approximately 6 miles north of Moab, Moab, Grand County, UT ", 7 photos, 3 color transparencies, 23 data pages, 2 photo caption pages HAER No. UT-70-A, " Arches National Park Main Entrance Road, Moab Canyon Wash Culvert, Spanning Moab Canyon wash at Main Entrance Road, Moab, Grand County, UT ", 3 photos, 6 data pages, 1 photo caption page
ആർച്ച് ഡീക്കൻ ഉമ്മൻ ഇംഗ്ലീഷ് വിലാസം https://ml.wikipedia.org/wiki/Umman_Arch_deecan
ആലപ്പുഴ, മല്ലപ്പള്ളി, തൃശൂർ, തിരുവല്ല, ചങ്ങനാശ്ശേരി,  എന്നിവിടങ്ങളിൽ പ്രവർത്തിച്ചിരുന്ന ഒരു മിഷനറിയായിരുന്നു ഉമ്മൻ ആർച്ചു ഡീക്കൻ (24 മാർച്ച് 1830 - 23 ഓഗസ്റ്റ് 1904).
സുറിയാനി ക്രിസ്ത്യാനിയായിരുന്ന അദ്ദേഹം കോട്ടയം സി.എം.എസ് കോളേജിൽ പഠിച്ചു.
1856 ൽ സി.എസ്.ഐ മിഷനറിയായി.
1856 ൽ ഡീക്കനായും 1859 ൽ വൈദികനുമായി.
മാവേലിക്കര ആർച്ച് ഡീക്കനായും പ്രവർത്തിച്ചു.
സ്ഥാനങ്ങൾ വഹിച്ചു.
സാഹിത്യ പ്രവർത്തനത്തിൽ തൽപ്പരനായ അദ്ദേഹം ഏതാനും ബൈബിൾ കൃതികൾ രചിക്കുകയുണ്ടായി.
സി.എസ്.ഐ മിഷനറിയായിരുന്ന ആലുമ്മൂട്ടിൽ ഉമ്മൻ മത്തായി അദ്ദേഹത്തിന്റെ മകനാണ്.
കൃതികൾ ഉത്തമസ്ത്രീകളുടെ കഥകൾ ബാലപ്രിയൻ സുകൃതമുള്ള സ്ത്രീ ശലോമോന്റെ സുഭാഷിതങ്ങൾ അവലംബം ↑ http://calmview.bham.ac.uk/Record.aspx?src=Catalog id=XCMSACC%2f921
ആർച്ച് ഡീക്കൻ കോശി ഇംഗ്ലീഷ് വിലാസം https://ml.wikipedia.org/wiki/Archdeacon_Koshy
പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു മലയാള സാഹിത്യകാരനും ക്രൈസ്തവപുരോഹിതനുമായിരുന്നു ആർച്ച് ഡീക്കൻ കോശി (ജനനം:1825, മരണം: 1899).
പത്തോളം മലയാള കൃതികൾ അദ്ദേഹത്തിന്റേതായുണ്ട്.
ഇവയിൽ രണ്ടെണ്ണം വളരെ പ്രശസ്തമാണ്.
ജോൺ ബുന്യന്റെ pilgrim's progress എന്ന കൃതിയുടെ പരിഭാഷയായ പരദേശിയുടെ മോക്ഷയാത്ര എന്ന കൃതിയാണ് അവയിലൊന്ന്.
1845 ലാണ് ഈ കൃതി പ്രസിദ്ധീകരിച്ചത്.
പുല്ലേലിക്കുഞ്ചു എന്ന കൃതിയാണ് അദ്ദേഹത്തിന്റെ മറ്റൊരു പ്രശസ്ത കൃതി.
മലയാളത്തിലെ ആദ്യ നോവൽ എന്ന് ചില പണ്ഡിതർ ഇതിനെ ചൂണ്ടിക്കാട്ടുന്നു.
എന്നാൽ മറ്റു ചില പണ്ഡിതന്മാർ വിവിധ മാനദണ്ഡങ്ങൾ ഉപയോഗിച്ച്, കോളിൻസ് മദാമ്മ രചിച്ച് അവരുടെ ഭർത്താവായ റിച്ചാർഡ് കോളിൻസ് 1877 ൽ പരിഭാഷപ്പെടുത്തിയ ഘാതകവധത്തേയോ അപ്പു നെടുങ്ങാടിയുടെ " കുന്ദലത "യേയോ ആണ് പ്രഥമ മലയാള നോവൽ ആയി കരുതുന്നത്.
മലയാളത്തിലെ ആദ്യകാല പ്രസിദ്ധീകരണങ്ങളിലൊന്നും കോട്ടയം സി.എം.എസ് പ്രസ്സിൽ നിന്ന് 1848 മുതൽ പ്രസിദ്ധീകൃതമായിരുന്നതുമായ ജ്ഞാനനിക്ഷേപം , അദ്ദേഹത്തിന്റെ ജീവിതകാലത്ത് ആർച്ച് ഡീക്കൻ കോശിയുടെ പത്രാധിപത്യത്തിലായിരുന്നു പുറത്തിറങ്ങിയിരുന്നത്.
പുല്ലേലിക്കുഞ്ചു ആദ്യമായി പ്രസിദ്ധീകൃതമായത് ഈ പ്രസിദ്ധീകരണത്തിലായിരുന്നു.
ജോൺ ബുന്യന്റെ 'holy war' എന്ന കൃതിയുടെ പരിഭാഷയായ തിരുപ്പോരാട്ടം എന്ന കൃതിയും അദ്ദേഹത്തിന്റേതായ പ്രസിദ്ധകൃതികളിലൊന്നാണ്.
1844ൽ കോട്ടയം സെമിനാരിയിൽ നിന്ന് പഠിച്ചിറങ്ങിയ അദ്ദേഹം സംസ്കൃതം , ഇംഗ്ലീഷ് , ലത്തീൻ എന്നീ ഭാഷകളിൽ പ്രാവീണ്യമുള്ളയാളായിരുന്നു.
വിവിധ ഇടവകകളിൽ വൈദികവൃത്തി ചെയ്ത അദ്ദേഹം 1872 മുതൽ 1898 വരെയുള്ള കാലയളവിൽ മലയാള ബൈബിൾ നവീകരിക്കുന്നതിൽ വ്യാപൃതനായിരുന്നു.
അദ്ദേഹത്തിന്റെ മതപരമായ സേവനങ്ങളെ മാനിച്ച് കാന്റർബറിയിലെ ആർച്ച് ബിഷപ്പ് അദ്ദേഹത്തിന് 1885 ൽ ആർച്ച് ഡീക്കൻ സ്ഥാനവും 1891 ൽ "Doctor of Divinity" എന്ന പദവിയും നൽകുകയുണ്ടായി.
കേരളത്തിൽ ആംഗ്ലിക്കൻ സഭയിൽ ആർച്ച് ഡീക്കൻ ആയി നിയമിതനായ പ്രഥമ തദ്ദേശീയനായിരുന്നു അദ്ദേഹം അവലംബം പുറത്തേക്കുള്ള കണ്ണികൾ http://www.indulekha.com/index.php?route=product/author/product author_id=401
ആർച്ച് ലിനക്സ് ഇംഗ്ലീഷ് വിലാസം https://ml.wikipedia.org/wiki/Arch_Linux
ആർച്ച് ലിനക്സ് (അല്ലെങ്കിൽ ആർച്ച് /ɑːrtʃ/) എന്നത് x86-64 ആർക്കിറ്റക്ചറുകൾ അടിസ്ഥാനമാക്കിയുള്ള കമ്പ്യൂട്ടറുകൾക്കു വേണ്ടിയുള്ള ലിനക്സ് ഡിസ്ട്രോ ആണ്.